КОМИ РЕСПУБЛИКАЛÖН ОЛАНПАС

**«Коми Республикаын бюджетнöй система да бюджетнöй удж йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося косму тöлысь 29 лунö

**1 статья.** Пыртны «Коми Республикаын бюджетнöй система да бюджетнöй удж йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2007, 12 №, 5265 ст.; 2008, 5 №, 197 ст.; 2009, 12 №, 730 ст.; 33 №, 621 ст.) татшöм вежсьöмъяс:

1. 8 статьялöн 1 юкöнса 7 пунктсö киритны.

2. 11 статьяса 1 юкöнын:

1) медводдза абзац гижны тадзи:

«1. Муниципальнöй районъяслöн да кар кытшъяслöн бюджетъясö вуджöдсьö вот чöжöс татшöм федеральнöй да регионса вотысь да öктасысь, сы лыдын республиканскöй бюджетö вуджöдöм вотысь, мый артыштöма торъя мога вот режимöн:»;

2) «е» подпунктын «кöртъяс» кыв вежны «кöртъяс;» кывйöн;

3) содтыны татшöм 5 пункт:

5) транспорт вот – норматив серти 50 прöчент».

3. 21 статьяса 3 юкöнсö киритны.

4. 39 статья гижны тадзи:

**«39 статья. Коми Республикаса резерв фонд**

1. Коми Республикаса резерв фонд - республиканскöй бюджетса сьöм юкöн, мыйöн вöдитчöны республиканскöй бюджет чöжöслöн тырмытöмлун понда Коми Республикалысь рöскод обязательствояс сьöмöн могмöдöм могысь.

2. Коми Республикаса резерв фонд артмö локтан финансöвöй во заводитчытöдз республиканскöй бюджетлöн öтувъя тшöт вылын сьöм юкöн тшöт весьтö, а сiдзжö чöжöсысь, мый артмöма республиканскöй бюджет збыльмöдiгöн планöвöй назначениеясысь унджык, кодъяс оз лоны торъя могаöн да найöс вынсьöдöма республиканскöй бюджет йылысь оланпасöн.

3. Республиканскöй бюджет йылысь оланпасöн локтан финансöвöй во вылö урчитöны Коми Республикаса резерв фондлысь медыджыд мындасö абсолютнöй мындаын.

4. Кор артмö республиканскöй бюджетлöн регыд кадся кассöвöй орöм, сэки Коми Республикаса сьöм овмöс министерстволöн лöсялана решение подув вылын Коми Республикаса сьöм овмöс министерство ыстö Коми Республикаса резерв фондысь сьöмсö Коми Республикалысь рöскод обязательствояс сьöмöн могмöдöм могысь республиканскöй бюджет йылысь оланпас серти. Кор абу позянлуныс мунан финансöвöй во помöдз Коми Республикаса резерв фондлысь медыджыд мындасö вайöдны республиканскöй бюджет йылысь оланпасöн урчитöм мындаöдз, сэки пасйöм оланпасö пыртöны лöсялана вежсьöмъяс.

5. Коми Республикаса резерв фондлöн сьöм вермö меститчыны банковскöй депозитъяс вылö.».

5. 41 статьяын:

1) 2 юкöнын «(субвенцияяс кындзи)» кывъяс бöрын содтыны «, а сiдзжö мый сетöны муниципальнöй юкöнъяслы Россия Федерацияса инвестиция фондлöн средствояс тшöт весьтö субсидияяс да бюджеткостса трансфертъяс кырымалöм артмöдчöмъяс серти меставывса юалöмъяс решитöм кузя уджмогъяслысь юкöн збыльмöдöм вылö» кывъяс;

2) 3 юкöнын, 4 юкöнса медводдза абзацын:

а) «республиканскöй бюджетысь» кывъяссö вежны «Россия Федерацияса бюджетнöй системалöн мукöд бюджет» кывъясöн;

б) «(субвенцияяс кындзи)» кывъяс бöрын содтыны «, а сiдзжö мый сетöны муниципальнöй юкöнъяслы Россия Федерацияса инвестиция фондлöн средствояс тшöт весьтö субсидияяс да бюджеткостса трансфертъяс кырымалöм артмöдчöмъяс серти меставывса юалöмъяс решитöм кузя уджмогъяслысь юкöн збыльмöдöм вылö» кывъяс.

6. 44 статьялöн 3 юкöнса коймöд абзац да 4 статьяса мöд абзац гижны тадзи:

««2011 вося тöвшöр тöлысь 1 лунöдз тайö юкöнлöн выныс оз паськав республиканскöй бюджетысь меставывса бюджетъяслы субсидияяс сетöм вылö решениеяс кузя, кутшöмъясöс примитöма Коми Республикаса Правительствоöн Россия Федерацияса удж рынок да экономика отрасльяслы отсöг сетан мераяс збыльмöдiгöн сэк, кор индöма федеральнöй оланпасъясöн либö Коми Республикаса оланпасъясöн.».

7. 471 статьяын:

1) 1 юкöн «кындзи» кыв бöрын содтыны «субвенцияяс да» кывъяс;

2) 2-4 юкöнъясын «муниципальнöй районъясса бюджетъясысь бюджеткостса трансфертъяслöн (кырымалöм артмöдчöмъяс серти меставывса тöдчанлуна юалöмъяс решитöм кузя уджмогъяс юкöн збыльмöдöм вылö бюджеткостса трансфертъяс кындзи)» кывъяссö вежны «субвенцияяс кындзи, а сiдзжö мый сетöны муниципальнöй юкöнъяслы Россия Федерацияса инвестиция фондлöн средствояс тшöт весьтö субсидияяс да бюджеткостса трансфертъяс кырымалöм артмöдчöмъяс серти меставывса юалöмъяс решитöм кузя уджмогъяслысь юкöн збыльмöдöм вылö» кывъясöн;

 3) 5 юкöн «субвенцияяс кындзи» кывъяс бöрын содтыны «да бюджеткостса трансфертъяс кырымалöм артмöдчöмъяс серти меставывса юалöмъяс решитöм кузя уджмогъяслысь юкöн збыльмöдöм вылö» кывъяс.

8. 51 статьяын:

1) 1 пунктса «а» подпунктсö киритны;

2) 2 пунктö содтыны татшöм «г» подпункт:

«г) медицинскöя быть страхуйтöм вылö страхуйтан взносъяс – тариф серти, мый урчитöма «Россия Федерацияса пенсионнöй фондö, Россия Федерацияса социальнöя страхуйтан фондö, Медицинскöя быть страхуйтан федеральнöй фондö да медицинскöя быть страхуйтан мутас фондъясö страхуйтан взносъяс йылысь» федеральнöй оланпасöн;».

9. 59 статьяö содтыны татшöм 41, 42 пунктъяс:

«41) урчитö республиканскöй бюджет йылысь оланпас бала кузя публичнöй кывзöмъяс нуöдан пöрадок;

42) нуöдö республиканскöй бюджет йылысь оланпас бала кузя публичнöй кывзöмъяс;».

10. 64 статьяса 1 юкöнын «республиканскöй бюджет йылысь Коми Республикаса оланпасöн» кывъяс бöрын содтыны «, Россия Федерацияса бюджет кодекслöн 20 статьяса 2 пункт серти Коми Республикаса сьöм овмöс министерстволöн нормативнöй правовöй актöн» кывъяс.

11. 65 статьяса 1 юкöнын «республиканскöй бюджет йылысь Коми Республикаса оланпасöн» кывъяс бöрын содтыны «, Россия Федерацияса бюджет кодекслöн 23 статьяса 2 пункт серти Коми Республикаса сьöм овмöс министерстволöн нормативнöй правовöй актöн» кывъяс.

12. 71 статьялысь 5 юкöнса 10 пунктсö киритны.

13. 73 статьяса 2 юкöнын «урчитöм кадöдз 7 лунысь» кывъяссö вежны «урчитöм кадöдз 10 лунысь» кывъясöн.

14. 77 статьялöн 6 юкöнса мöд абзацын:

1) «субвенцияяс да торъя мог вылö индöм мукöд бюджеткостса трансферт» кывъяссö вежны «субвенцияяс, торъя мог вылö индöм мукöд бюджеткостса трансферт, мыйяс торъя могаöсь, сы лыдын налöн колясъяс, кутшöмъясöс абу видзöма локтан финансöвöй волöн заводитчытöдз, да торъя мортсянь да юридическöй кывкутысьяссянь дон мынтытöг поступлениеяс, кодъяс лоöны торъя могаöн»;

2) «субвенцияяс да мукöд бюджеткостса трансферт» кывъяс вежны «субвенцияяс, мукöд бюджеткостса трансферт да торъя йöзсянь да юридическöй кывкутысьяссянь мынтысьтöг поступлениеяс» кывъясöн.

15. 771 статьяса 2 юкöнын «субвенцияяс» кыв бöрын содтыны «, а сiдзжö Россия Федерацияса инвестиция фондысь Коми Республикалы сетöм субсидияс кындзи».

16. 79 статьяса 5 юкöнын:

 1) 14 пунктын «кадколастысь» кыв вежны «кадколастысь;» кывйöн;

2) содтыны татшöм 15 пункт:

«15) Коми Республикаса резерв фондысь Коми Республикалысь рöскод обязательствояс сьöмöн могмöдöм могысь сьöм ыстöм йылысь юöръяс ыстан кадпас пасйöмöн, суммаяс, а сiдзжö отчётнöй финансöвöй воын Коми Республикаса резерв фонд республиканскöй бюджет йылысь оланпасöн урчитöм тшупöдöдз вайöдöм (вайны вермытöм) йылысь юöр».

**2 статья.** Тайö Оланпасыс вынсялö сійöс официальнöя йöзöдан лунсянь 1 статьяса 2 пункт кындзи, мый вынсялö 2011 вося тöвшöр тöлысь 1 лунсянь.

Коми Республикаса Юралысь В.М. Гайзер

Сыктывкар

2010 вося ода-кора тöлысь 13 лун

51-РЗ №

Коснырева 6174 пас